**Ekonomikos ir verslumo ilgalaikis planas IV gimnazijos klasei**

Ilgalaikio plano pavyzdys pateikiamas vadovaujantis Ekonomikos ir verslumo bendrosios programos (toliau – BP) nuostatomis. Bendrųjų programų dalykų mokymosi turinys pateikiamas, apimant 100 proc. bendruosiuose ugdymo planuose dalykui numatytų metinių pamokų. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus.

Mokykloje susitariama dėl mokymosi turinio pasirinkimo principų, įgyvendinimo nuostatų ir derinimo su kitais toje klasėje ar gretimose klasėse dirbančiais mokytojais, atsižvelgiant į mokinių mokymosi poreikius.

Ugdymo plane IV gimnazijos klasėje Ekonomikai ir verslumui skirta 3 savaitinės pamokos, t.y. 102 akademinės valandos. Ilgalaikio plano pavyzdyje pateikiamas preliminarus Bendruosiuose ugdymo planuose dalykui numatyto valandų skaičiaus paskirstymas:

* stulpelyje „Mokymo(si) turinio tema“ yra pateikiamos Ekonomikos ir verslumo BP temos;
* stulpelyje „Valandų skaičius“ yra nurodytas galimas nagrinėjant temą pasiekimams ugdyti skirtinas pamokų skaičius. Daliai temų valandos nurodytos intervalu, pvz., 1–2. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje „ Ugdomi pasiekimai“ aprašoma, kokius pasiekimus rekomenduojama ugdyti;
* stulpelyje „ Ugdomos kompetencijos“ nurodoma, kokios kompetencijos yra ugdomos;
* stulpelyje „ Esminės sąvokos“ yra nurodoma, kokias sąvokas reikėtų aptarti nagrinėjamoje temoje;
* stulpelyje „Tarpdalykinės temos/Galimos mokinių veiklos“ pateikiamas veiklų sąrašas yra susietas su BP įgyvendinimo rekomendacijų dalimi „Dalyko naujo turinio mokymo rekomendacijos“, kurioje galima rasti išsamesnės informacijos apie ugdymo proceso organizavimą įgyvendinant atnaujintą BP.
* Mokytojo nuožiūrai paliktos 6 rezervinės valandos.

Dėl ilgalaikio plano formos nutarimą priima mokyklos bendruomenė, todėl nebūtina siekti vienodos formos, svarbu sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Planas orientuotas aktyviai ir kūrybinei mokinių veiklai ugdyti. Organizuojant ugdymo procesą, taikomi įvairūs aktyvūs mokymo ir mokymosi metodai: situacijos modeliavimai, kompiuteriniai modeliavimai, verslo žaidimai, tiriamasis darbas, diskusijos, darbas grupėse ir kt. Pamokų ir veiklų planavimo pavyzdžių galima rasti vidurinio ugdymo BP įgyvendinimo rekomendacijų dalyje „Veiklų planavimo ir kompetencijų ugdymo pavyzdžiai“. Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis Švietimo portale pateiktos BP atvaizdavimu su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.Vidurinio ugdymo BP įgyvendinimo rekomendacijų dalyje “Tarpdalykinės temos Ekonomikos ir verslumo dalyko programoje “ išryškinti tarpdalykinių temų aspektai, jungtys su kitais dalykais, dalykų horizontalios tarpusavio dermės.

|  |  |  |  |  |  |  |
| --- | --- | --- | --- | --- | --- | --- |
| **EIL. NR.** | **MOKYMOSI TURINIO TEMA** | **VALANDŲ SKAIČIUS** | **UGDOMI PASIEKIMAI** | **UGDOMOS KOMPETENCIJOS** | **ESMINĖS SĄVOKOS** | **TARPDALYKINĖS TEMOS/GALIMOS MOKINIŲ VEIKLOS** |
| **IV sritis**  **Valstybės vaidmens ekonomikoje ir ekonomikos rodiklių nagrinėjimas bei vertinimas.**  **Planuojamas pamokų skaičius : 55** | | | | | | |
| 1. | Rinkos ribotumas. Išorės efektai, pirminio pajamų paskirstymo netobulumas. Valstybės dalyvavimo ekonomikoje kryptys, funkcijos. Tiesioginis ir netiesioginis valdžios dalyvavimas rinkoje. | 4 | 1. Analizuoja ir vertina šalies valdžios sprendimus dėl biudžeto pajamų ir išlaidų. Skiria valstybės biudžeto deficitą nuo valstybės skolos. Paaiškina biudžeto deficito mažinimo būdus bei didėjančio deficito grėsmę šalies ekonomikos stabilumui. 2. Analizuoja 3–4 pasirinktų šalių makroekonominius rodiklius, juos lygina ir generuoja išvadas. Analizuoja skirtingų laikotarpių infliacijos lygį ir paaiškina infliacijos priežastis. Vertina šešėlinės ekonomikos įtaką šalies ekonomikai . 3. Paaiškina, kaip fiskalinė politika gali sušvelninti ekonominius svyravimus ir kokios galimos skatinančios fiskalinės politikos pasekmės. Nusako monetarinės politikos esmę ir valstybės skolos valdymą. | Pažinimo;  Komunikavimo;  Kūrybiškumo;  Pilietiškumo;  Kultūrinė;  Skaitmeninė;  Socialinė, emocinė ir  sveikos gyvensenos. | Išorės efektai, viešosios gėrybės, valstybės biudžetas, valstybės/vyriausybės išlaidos ir pajamos, grynasis eksportas, amortizacija, renta, „šešėlinė“ ekonomika, negamybiniai sandoriai, tiesioginiai ir netiesioginiai mokesčiai, akcizas, pelno mokestis, pridėtinės vertės mokestis (PVM), proporciniai, progresiniai, regresiniai mokesčiai, makroekonominiai rodikliai, bendrasis nacionalinis produktas, bendrasis vidaus produktas, BVP defliatorius, nacionalinės pajamos, infliacija/defliacija, hiperinfliacija, stagfliacija, baziniai metai, nedarbo lygis, aktyvumo lygis, užimtumo lygis, bedarbiai,  laikinasis nedarbas, struktūrinis nedarbas, ciklinis nedarbas, visiškas užimtumas, natūralus nedarbo lygis,  ekonominiai ciklai, fiskalinė politika, monetarinė politika, centrinis bankas, privalomasis rezervas, pinigų multiplikatorius, ekonominis augimas, visuomenės gerovė, perkamoji galia, darbo ištekliai,  darbo jėga, bedarbis, biudžeto deficitas, valstybės skola, vartojimo kainų indeksas,  žiedinė ekonomika,  žalioji ekonomika, ekonomikos gerovė, Lorenzo kreivė, Phillipso kreivė,  Gini indeksas. |  |
| 2. | Valstybės biudžetas, pajamos ir išlaidos. Lietuvos mokesčių sistema. Tiesioginiai ir netiesioginiai mokesčiai. Mokesčių sistema (proporciniai, progresiniai, regresiniai mokesčiai). ES biudžetas ir jo paskirstymas. Lietuvos įmokos į ES biudžetą ir gaunamos išmokos. Diskutuojama apie sąžiningo mokesčių mokėjimo naudą mokesčių mokėtojams. Analizuojamas Lietuvos indėlis į ES biudžetą ir iš jo gaunamos išmokos. Analizuojami senėjančios visuomenės iššūkiai biudžeto balansui užtikrinti. | 6 | Antikorupcija,  Planavimas ir valdymas. |
| 3. | Nacionaliniai pajamų rodikliai. Pagrindiniai nacionalinių pajamų rodikliai: bendrasis nacionalinis produktas, bendras vidaus produktas (nominalusis, realusis), grynasis vidaus produktas, žaliasis BVP (angl. green GDP), BVP vienam gyventojui, nacionalinės pajamos, asmeninės pajamos ir disponuojamos pajamos. Bendrojo vidaus produkto skaičiavimo metodai (gamybos, pajamų, išlaidų). Negamybiniai sandoriai. Transferiniai mokėjimai. Pagal pateiktus sąlyginius duomenis apskaičiuojami pagrindiniai nacionalinių sąskaitų rodikliai. Analizuojami skirtingų šalių nacionalinių sąskaitų statistiniai duomenys. | 7 - 8 | Žinios apie finansus |
|  | Ekonomikos (verslo) ciklai, jų priežastys ir pasekmės. Palūkanų normos vaidmuo ekonominio gyvybingumo svyravimams. Analizuojama kas sukelia ekonominius svyravimus, ekonominio ciklo fazes. Ekonomikos augimas ir visuomenės gerovė. Nagrinėjama, kodėl visuomenės gerovei atspindėti nepakanka ekonominių rodiklių, aptariami kiti visuomenės gerovės rodikliai (indeksai) (ŽSRI, Laimės indeksas, Įtraukiančio vystymosi indeksas ir kt.). | 5 - 6 | Nacionalinis saugumas |
|  | Gyventojai ir ekonomika. Ekonomiškai aktyvūs (darbo jėga) ir ekonomiškai neaktyvūs gyventojai. Nedarbas, jo rūšys, priežastys ir pasekmės (socialinės, ekonominės). Natūralus nedarbo lygis. Nedarbo kaštai: A. Okuno dėsnis. Užimtumo ir nedarbo rodikliai. Nelegalus darbas ir jo sprendimo priemonės. Jaunimo nedarbas. Lygios galimybės moterims ir vyrams darbo rinkoje. Analizuojama, kas sudaro darbo jėgą, kokios yra fizinio ir protinio darbo savybės. Diskutuojama, kokiomis priemonėmis galima mažinti nedarbą. Apskaičiuojamas užimtumo ir nedarbo lygis. Analizuojami skirtingų šalių užimtumo ir nedarbo rodiklių duomenys. | 6-7 | Antikorupcija,  Darnus vystymasis – be skurdo ir bado,  Mokymasis visą gyvenimą,  Ugdymas karjerai. |
|  | Infliacija. Analizuojamos infliacijos priežastys ir formos. Infliacijos rodikliai. Infliacijos ekonominės ir socialinės pasekmės. Defliacija. Stagfliacija. Phillipso kreivė. Infliacijos dinamika Lietuvoje. Analizuojami skirtingų šalių infliacijos rodiklių duomenys ir pinigų perkamosios galios pokyčiai. Diskutuojama apie infliacijos ir nedarbo ryšį. | 5-6 | Žinios apie finansus |
|  | Visuminė paklausa ir visuminė pasiūla (keinsistinis ir monetaristinis požiūris). Visuminės pasiūlos kreivės trumpuoju ir ilguoju laikotarpiu. Pusiausvyros nacionalinis produktas ir jo pokyčiai. Analizuojamos visuminės pasiūlos ir visuminės paklausos diagramos, pateikiamos analizės įžvalgos. | 4 | Žinios apie finansus |
|  | Valstybės ekonominė politika (fiskalinė ir monetarinė). Centrinio banko funkcijos ir pinigų pasiūlos reguliavimas. Valstybės biudžeto deficitas, valstybės skola (vidaus ir užsienio). Analizuojama valstybės ekonominė politika sprendžiant šiuolaikinius globalius ekonominius sukrėtimus (krizes). | 5-6 |  |  |  | Nacionalinis saugumas,  Darnus vystymasis – be skurdo ir bado,  Aplinkos apsauga,  Klimato kaita,  Tvarūs miestai,  Tausojantis žemės ūkis,  Žinios apie finansus. |
|  | Šešėlinė ekonomika: priežastys ir pasekmės. Valstybės sprendimai šešėlinei ekonomikai mažinti. | 1-2 |  |  |  | Antikorupcija |
|  | Pajamų nelygybė. Gyventojų pajamų nelygybės problema, susidarymo priežastys ir sprendimo būdai. Lorenzo kreivė, Gini indeksas. Pajamų perskirstymas. Skurdas (absoliutusis ir santykinis). Skurdo mažinimo strategijos. Analizuojama „Skurdo rato“ diagrama, diskutuojama apie skurdo mažinimo būdus. | 4-5 |  |  |  | Darnus vystymasis – be skurdo ir bado,  Žinios apie finansus. |
|  | Žalioji ekonomika, žiedinė ekonomika, darni (tvari) plėtra. Valstybės politika įgyvendinant Europos žaliąjį kursą. Analizuojama ir vertinama darnaus verslo vystymo reikšmė lokaliu ir globaliu lygiu. Naudojantis Lietuvos ir pasaulio pavyzdžiais, nusakoma darnaus išteklių naudojimo būtinybė. Analizuojama vartojimo mažinimo, atliekų perdirbimo ir pakartotinio panaudojimo svarba. | 4 |  |  |  | Žiedinė ekonomika,  Aplinkos apsauga,  Klimato kaita,  Tvarūs miestai,  Atsakingas vartojimas |
| **V sritis**  **Globalinių ekonominių procesų supratimas**  **Planuojamas pamokų skaičius : 41** | | | | | | |
| Eil. Nr. | Mokymosi turinio tema | Valandų skaičius | Ugdomi pasiekimai | Ugdomos kompetencijos | Esminės sąvokos | Tarpdalykinės temos/ galimos mokinių veiklos |
|  | Atvira ekonomika. Ekonominės globalizacijos dedamosios. Diskutuojama apie globalizacijos apraiškas ekonomikoje ir politikoje. Analizuojami globalizacijos privalumai ir trūkumai, globalizaciją skatinantys ir ribojantys veiksniai. | 3 | 1. Analizuoja tarptautinės prekybos poveikį (teikiamą naudą ir galimus pavojus) nacionalinei ekonomikai. Paaiškina, kaip didėjant tarptautinei tarpusavio priklausomybei, vienos šalies ekonomikos sąlygos ir politiniai sprendimai veikia kitų šalių ekonomikos sąlygas ir politiką. Analizuoja mokėjimų balansą ir valiutos kurso svyravimų pasekmes.      1. Analizuoja užsienio investicijas, tarptautinių įmonių vertės kūrimo grandinę ir darbo jėgos migraciją. Diskutuoja apie tarptautinių įmonių plėtros poveikį atskirų šalių rinkoms. Nusako ekonominės globalizacijos teigiamas ir neigiamas pasekmes mažos šalies ekonomikai. 2. Paaiškina skirtingų tarptautinių institucijų veiklą, Lietuvos dalyvavimo jose naudą ir įsipareigojimus. Diskutuoja apie klimato kaitos problemas ir jų sprendimo būdus . | Pažinimo;  Komunikavimo;  Kūrybiškumo;  Pilietiškumo;  Kultūrinė;  Skaitmeninė;  Socialinė, emocinė ir  sveikos gyvensenos. | Atvira ekonomika, ekonominė globalizacija, lengvatinio apmokestinimo zonos (ofšorai), tarptautinė prekyba,  eksportas, importas, laisvoji prekyba, muitai, kvotos, subsidijos,  muitų sąjunga, embargas, dempingas, valiutos kursas, perkamosios galios paritetas, devalvacija, šalies mokėjimų balansas, užsienio prekybos balansas, prekybos deficitas, Europos sąjunga (ES), tarptautinės organizacijos, Europos laisvosios prekybos asociacija (ELPA), absoliutus ir santykinis pranašumas,  regioninė integracija, emigracija, imigracija, darbo jėgos migracija, multinacionalinės kompanijos,  užsienio investicijos, Tarptautinis valiutos fondas (TVF), Europos rekonstrukcijos ir plėtros bankas (ERPB), Europos centrinis bankas (ECB),  Pasaulio bankas (PB), Pasaulio prekybos organizacija (PPO), Ekonominio bendradarbiavimo ir plėtros organizacija (EBPO), Europos Komisija (EK). | Nacionalinis saugumas |
|  | Tarptautinė prekyba Tarptautinės prekybos nauda ir patiriami nuostoliai. Tarptautinės prekybos apribojimai, jų priežastys ir poveikis. Tarptautinės prekybos organizacijos ir prekybos susitarimai. Laisvosios prekybos zonos. Diskutuojama, kodėl tarptautinė prekyba ribojama. | 4-5 | Darnus vystymasis – be skurdo ir bado,  Finansinė rizika ir grąža. |
|  | Šalių specializacija. Santykinis ir absoliutus pranašumas. Diskutuojama apie specializacijos ir mainų poveikį ekonomikos efektyvumui. | 4-5 | Tausojantis žemės ūkis |
|  | Šalies užsienio prekybos balansas ir mokėjimų balansas. Veiksniai, veikiantys valiutos kursą rinkoje ir jų poveikis importui (eksportui). Analizuojami skirtingų šalių užsienio prekybos balansai. Nusakoma, kas yra valiutos kursas ir nuo ko priklauso valiutos kurso svyravimai. Analizuojama, kaip šalies užsienio prekybos balansas yra susijęs su valiutos kurso pokyčiais. | 5-6 | Nacionalinis saugumas,  Žinios apie finansus,  Planavimas ir valdymas |
|  | Tarptautinės įmonės. Tarptautinių įmonių plėtros poveikis atskirų šalių rinkoms. Tiesioginės užsienio investicijos. Pasirinktinai vertinama tarptautinė bendrovė ir jos produkcijos gamybos (tiekimo) grandinė. | 3-4 | Migracija |
|  | Migracija, darbo jėgos mobilumas. Laisvas asmenų judėjimas visoje ES. Migracijos iššūkiai ir galimybės. Analizuojamos gyventojų migracijos priežastys ir pasekmės valstybių socialiniam ir ekonominiam gyvenimui. Analizuojami migracijos procesai Lietuvoje ir demografinės problemos. | 2-3 | Žmogaus teisės, lygios galimybės,  Migracija,  Mokymasis visą gyvenimą |
|  | Tarptautinės ekonominės institucijos. Tarptautinių ekonominių institucijų veikla: Tarptautinis valiutos fondas, Europos rekonstrukcijos ir plėtros bankas, Europos centrinis bankas, Pasaulio bankas, Pasaulio prekybos organizacija (PPO), Ekonominio bendradarbiavimo ir plėtros organizacija (EBPO), Europos Komisija, Europos ekonominė erdvė (EEE). | 3-4 | Žinios apie finansus |
|  | Ekonominės integracijos samprata. Lietuvos ekonominė integracija į ES bendrąją rinką (ekonomikos ir pinigų sąjunga, bendra ekonominė rinka, Lietuvos ir ES ekonominiai ryšiai ir prekybos sąlygos, užsienio investicijų skatinimas). Stabilumo ir augimo paktas. Analizuojamos ES politikos priemonės ir jų reikšmė Lietuvos ekonomikai, Baltijos jūros regionui. | 3-4 | Nacionalinis saugumas |
|  | Socialinės garantijos. Socialinės garantijos ES: Europos sveikatos draudimo kortelė, darbo jėgos judėjimas ir garantijos. Studentų judumas ir abipusis diplomų pripažinimas. | 2-3 | Žmogaus teisės, lygios galimybės;  Ugdymas karjerai. |
|  | Ekonomikos augimo ir ekonominės plėtros prieštaravimai. Kliūtys ekonomikos augimui ir ekonominei plėtrai. Stiprios ekonomikos šalių ekonominio augimo poveikis silpnos ekonomikos šalims. Aptariamos pagalbos rūšys silpnos ekonomikos šalims. | 3-4 | Darnus vystymasis – be skurdo ir bado, |
|  | Globalinės krizės. Tarptautinė klimato kaitos politika. Globalios klimato kaitos poveikis ekonomikai. Analizuojami galimi globalinių krizių sukeliami scenarijai. Diskutuojama, kaip, plėtojant ekonomiką, išsaugoti aplinką bei gamtinius išteklius. | 4 | Aplinkos apsauga,  Klimato kaita,  Tausojantis žemės ūkis,  Atsakingas vartojimas |
| Mokytojo nuožiūra rezervinės pamokos | | 6 |  | | | |
| **Iš viso per mokslo metus** | | **102 valandos** | | | | |